《贺师邵初授御史次师陈韵》
明代·王鏊

越溪芝秀丽春晴，瑞应人传豸府名。一日文章惊豹变，百年风府爱冰清。

大廷纠劾当宸立，秘殿传宣傍辇行。闻说马周工献替，九重还补舜聪明。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。